
ДО

ДОБРИЧКИ ОБЩИНСКИ СЪВЕТ

ДОКЛАДНА ЗАПИСКА

от Соня Иванова Георгиева
Кмет на Община Добричка
Относно: Осигуряване на временен безлихвен заем от бюджетната сметка на Община Добричка 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Община Добричка, в качеството си на партньор, изпълнява административен договор за предоставяне на безвъзмездна финансова помощ № BG05SFPR002-1.035-0023-С01 с бенефициент Регионална дирекция „Пожарна безопасност и защита на населението“ – Добрич по проект „Повишаване готовността за предотвратяване и овладяване на бедствия, пожари и извънредни ситуации в област Добрич“. 
Одобрената помощ за Община Добричка е в размер на 19 630,94 евро.
Дейностите се изпълняват съгласно предварително изготвен и подаден в Регионална дирекция „Пожарна безопасност и защита на населението“ – Добрич график за закупуване на артикулите с краен срок 30.09.2026 год. 

На 11 май 2026 год. Регионална дирекция „Пожарна безопасност и защита на населението“ – Добрич преведе по сметката на Общината аванс в размер на 20% от одобрената сума или 3 926,19 евро. С тези средства се заплатиха информационни материали за набиране на доброволци и част от оборудването. За закупуване на останалото оборудване, което е планирано за месеците август и септември, е необходимо да се предостави временен безлихвен заем от бюджета на Общината в размер на 15 800,00 евро. 
След представяне на окончателен отчет по проекта към Управляващия орган и верифициране на извършените разходи, средствата ще бъдат възстановени по бюджетната сметка на Общината, не по-късно от 31.12.2026 г.

Предвид гореизложеното предлагам следното,

ПРОЕКТ!

РЕШЕНИЕ:
I. На основание чл.21, ал.1, т.6 и ал.2 от Закона за местното самоуправление и местната администрация (ЗМСМА), чл.104, ал.1, т.5 и ал.4 от Закона за публични финанси, Добрички общински съвет дава съгласие, както следва:
1. Да се предостави временен безлихвен заем в размер на 15 800,00 евро от бюджетната сметка на Община Добричка, по сметката за Европейски средства на Община Добричка, за плащане на разходи по Административен договор № BG05SFPR002-1.035-0023-C01 „Повишаване готовността за предотвратяване и овладяване на бедствия, пожари и извънредни ситуации в област Добрич“ по Програма "Развитие на човешките ресурси" 2021-2027.
2. Средствата от временния безлихвен заем да се възстановят по бюджетната сметка на Общината след окончателното верифициране на разходите, не по-късно от 31.12.2026 г.
II.  Възлага на кмета на Община Добричка последващи законови действия.
ВНАСЯ,

СОНЯ ГЕОРГИЕВА
Кмет на Община Добричка

Съгласували:

Румяна Иванова - зам.-кмет ХДЕППИП
Дико Иванов – зам.-кмет ФСД
Таня Борисова – директор на дирекция ХДЕППИП
Веселка Петрова – директор на дирекция ФСД
Росица Йорданова – началник на отдел ЕППИП
Юрист при Община Добричка:

Изготвил: Ивелина Конанова – гл. експерт ЕППИРА

